**Tisztelt Polgármester Úr, Tisztelt Képviselőtestület!**

Vezetőségünk 2018. október 5-től kapott megfelelő számú szavazatot ahhoz, hogy a Lébény SE élére álljon. Mi egy baráti társaság vagyunk, nagy az összhang közöttünk, próbáljuk az egyesület érdekeit nézve minél előbbre jutni. A sok zűrzavar és munka közepette küzdünk céljaink elérése érdekében.

Az első nagy lépés a TAO pályázat rendbetétele volt, amit az elmúlt 4 évben nem tudott az egyesület korábbi vezetősége egyéb okok miatt rendezni.

Mi kerestünk egy ezzel foglalkozó szakembert, akinek a segítségével ez sikerült. A 2013/2014-es évet sikerült számlákkal lezárni, valamint a 2014-2015-ös évet az Önök segítségével visszafizetni.

A 2013/2014-es vére vonatkozólag az MLSZ írásban megküldte levelét, melyben elfogadták az elszámolásunkat.

A 2014/2015-ös évre egyenlőre szóbeli ,de pozitív bírálatot kaptunk – az írásbelire még várni kell!

Mivel az Egyesület nincs a tiltólistán, ezért a győri MLSZ-nél igényleni tudtuk az edzők Bozsik programmal járó díját, amit ki is utaltak (ez csak azoknak az egyesületeknek jár, akik nincsenek tiltólistán.)

Támogatók segítők létszáma egyre növekszik.

A téli átigazolási időszak sajnos nem sikerült jól ,ugyanis az átvevő klubnak az átadó klub felé anyagi kötelezettségei (átigazolási díj a két egyesület között) vannak, ami számunkra nem volt elérhető, ugyanis a 2018-as nyári számlákat kellett kiegyenlíteni a szövetség felé.

Az idei nyár játékos-mozgás terén már mozgalmasabb volt, távozók és érkezők tekintetében. Ez esetben egyszerűbb volt a focisták igazolása, mert úgymond „szabad rablás” van (nincs átigazolási díj).

Jelenlegi pénzkészletünk egyenlőre ennyire elég sajnos, még mindig vannak plusz kiadások amiket rendezni kell.

Az Önök által kiutalt összegből fedezni tudtuk:

* télen műfüves pálya bérleti díjai
* műfüves edzőmeccsek (pálya bérleti díjak)
* sportorvosi vizsgálat
* átigazolási díjak
* utazási költségtérítések
* elmaradt számlák kifizetése
* TAO-s pályázathoz felület megvásárlása

Tisztelettel:

 Károlyi Csorba Edina Unger László

 Elnök Szakosztályvezető